open-index/open-wikipedia-markdown huggingface dataset:
Knjaginino

**Knjaginino** (russisk: Княгинино) er en by i Nizjnij Novgorod oblast i Russland. Den ligger rundt 85&nbsp;km sørøst for Nizjnij Novgorod (veiavstand 107&nbsp;km). Innbyggertall: 6&nbsp;600 (2007 est.), 6&nbsp;838 (folketelling 2002), 6&nbsp;400 (folketelling 1989).

Knjaginino nevnes første gang i 1552 i Ivan den grusommes testamente. I 1779 fikk Knjaginino innvilget byrettigheter, men i 1926 ble den igjen en landkommune. Knjaginino fikk i 1968 status som bymessig bosetning, og i 1998 fikk byen tilbake sin bystatus.

## Referanser


## Eksterne lenker
* Knjaginino på MojGorod (russisk)
Tórmóður Sigurðsson

**Tórmóður Sigurðsson** (eller **Tormod Sigurdsson**; død 1531) var fra 1524 til 1531 lagmann på Færøyene.

## Litteratur
*G.V.C. Youngs standardverk Færøerne – fra vikingetiden til reformationen, 1982 
**Løgtingið 150 – Hátíðarrit*. Tórshavn 2002, Bind 2, S. 366. (Avsnitt *Føroya løgmenn fram til 1816*) (PDF-Download )
Roald (færøysk lagmann)

**Roald** var rundt år 1450 lagmann på Færøyene.

Lite er kjent om Roald bortsett fra at han var bonde i Dalur, og at han muligens stammet fra Shetland.

I G.V.C. Youngs standardverk *Færøerne – fra vikingetiden til reformationen*, blir ikke Roald nevnt. I Lagtingets offisielle liste over lagmenn, er han derimot inntatt.

## Referanser
Perevoz

**Perevoz** (russisk: Перево́з) er en by i Nizjnij Novgorod oblast i Russland. Byen ligger ved elva Pjana, rundt 120&nbsp;km sørøst for Nizjnij Novgorod.

Perevoz fikk bystatus i 2000.

## Demografi
Befolkningsutvikling:
:

## Referanser


## Eksterne lenker
*
Pavlovo

**Pavlovo** (russisk: Па́влово), også kalt **Pavlovo-na-Oke** (russisk: Па́влово-на-Оке́) er en by i Nizjnij Novgorod oblast i Russland. Byen ligger ved elva Oka, rundt 70&nbsp;km sørvest for Nizjnij Novgorod. Innbyggertall: 64&nbsp;814 (folketelling 2002).

Pavlovo har vært kjent siden 1600-tallet som en landsby tilhørende den russiske tsar. På 1700-tallet utviklet den seg til en rik håndverks- og handelsbosetning. I 1919 fikk Pavlovo innvilget bystatus.

Pavlovo har en lang tradisjon innen metall- og mekanisk industri. En av de største virksomhetene i byen er bussfabrikken PAZ.

## Referanser


## Eksterne lenker
* 
*  Pavlovo-na-Oke Online
Navasjino

**Navasjino** (russisk: Навашино) er en by i Nizjnij Novgorod oblast i Russland. Byen ligger ved elva Oka, rundt 150&nbsp;km sørvest for Nizjnij Novgorod.

Byen ble grunnlagt i 1957 ved en sammenslåing av de to bosetningene Mordovsjtsjikovo (russisk: Мордовщиково) og Lipnja (russisk: Липня), og den nye byen ble oppkalt etter den nærliggende jernbanestasjonen Navasjino.

## Demografi
Befolkningsutvikling:
:

## Referanser


## Eksterne lenker
*
Lyskovo

**Lyskovo** (russisk: Лысково) er en by i Nizjnij Novgorod oblast i Russland. Byen ligger på sørsiden av Volga, rundt 75&nbsp;km sørøst for Nizjnij Novgorod. Innbyggertall: 23&nbsp;901 (folketelling 2002), 25&nbsp;029 (folketelling 1989).

Bosetningen Lyskovo ble første gang nevnt i 1410. Den fikk bystatus i 1925.

Byen ligger ved motorveien M7 mellom (Nizjnij Novgorod og Kazan). Lyskovo har ikke jernbaneforbindelse. En ferge knytter byen til byen Makarjevo og det berømte Makarjevklosteret på nordsiden av Volga.

## Referanser


## Eksterne lenker
*
Christer Jensen

**Christer Jensen** (født 28. juni 1990) er en norsk tidligere fotballspiller. 

Han spilte i sin aktive karriere for Vålerenga, Moss, Strømmen, Hamarkameratene og Grorud. 

## Karriere
Jensen fikk sin A-lagsdebut for Vålerenga i februar 2008 da han spilte en hel omgang mot Nybergsund. I 2009-sesongen var han utlånt til Moss. I 2010 var han utlånt til Strømmen, før han signerte permanent for klubben foran 2011-sesongen. 

Den 27. januar 2012 ble det offentliggjort at Jensen hadde skrevet under en toårskontrakt med Hamarkameratene etter å ha prøvespilt for klubben en kortere periode. Etter å ha fullført 2012-sesongen med tre mål på 26 kamper valgte Jensen å trappe ned som fotballspiller og kom til enighet med HamKam om å kansellere kontrakten mot at han ikke kunne signere for en ny klubb på samme nivå. Senere i vintervinduet ble det klart at Jensen meldte overgang til Grorud Il som i 2013-sesongen spilte i Oddsenligaen.

## Referanser


## Eksterne lenker
* Christer Jensen hos Altomfotball.no
Lukojanov

**Lukojanov** (russisk: Лукоя́нов) er en by i Nizjnij Novgorod oblast i Russland. Byen ligger ved elva Tjosja, rundt 150&nbsp;km sør for Nizjnij Novgorod. Innbyggertall: 12&nbsp;856 (folketelling 2002), 12&nbsp;276 (folketelling 1989).

Bosetningen ble grunnlagt på 1500-tallet og fikk innvilget bystatus i 1779.

## Referanser


## Eksterne lenker
*
Kulebaki

**Kulebaki** (russisk: Кулебаки) er en by i Nizjnij Novgorod oblast i Russland. Byen ligger rundt 140&nbsp;km sørvest for Nizjnij Novgorod. Innbyggertall: 39&nbsp;072 (folketelling 2002), 45&nbsp;727 (folketelling 1989).

Landsbyen Kulebaki ble første gang nevnt i 1719. Bystatus ble innvilget i 1932. 

## Referanser


## Eksterne lenker
*
Hanska

**Hanska** er en by i Brown County i delstaten Minnesota i USA, om lag 100 miles sørvest for Minneapolis. Byen hadde innbyggere ved folketellingen i 2010.   Hanska feiret 100 år i 2001. Byen har en god infrastruktur med offentlig vann og kloakk og fast dekke i alle gater. Lokalavisen heter *Hanska Herald*.

54,5% av innbyggerne oppgir at de har tysk avstamming, mens 37,5% oppgir at de har norsk avstamning. Derfor feirer man 17. mai med en stor parade, og hvert år tar byen imot flere grupper med turister fra Norge. Arven fra Norge markeres også på andre måter, blant annet har man et rosemalt vanntårn, og man har også bygget et stabbur i byen.

## Referanser


## Eksterne lenker
*City of Hanska - Offisielt nettsted, besøkt 27. juli 2015
Demanding Treasure

**Demanding Treasure** er et norsk rockeband fra Tønsberg i Vestfold.

Bandet har eksperimentert med elektroniske instrumenter fra 1984. Gruppenavnet tok de i 1987, da de også ga ut sin første plate. Deres siste CD kom ut i 1999. Deres konsertdebut fant sted i desember 1988.

## Bandmedlemmer
* Glenn U. Halvorsen – Synth, trommer, bass og gitar
* Knut O. Hansen – Synth, trommeprogrammering, gitar og vokal

Knutson og Glenn Halvorsen har komponert musikken og skrevet alle tekstene.

Musikere som har medvirket i bandet:
* Hege Austheim var vokalist fra 1988 til 1994
* Petter Braar var gitarist fra 1992-1994.
* Andreas Gundersen var gitarist i 1999
* Karl H. Lundh var keyboardist i 1999

## Historie
Bandet startet opp i 1984 med bass, trommer, synth og vokal. Snart ble medlemmer skiftet ut og bandet valgte et mer rendyrket elektronisk lydbilde. I årene 1984 til 1987 var Glenn Halvorsen og Knutson opptatt av å finne sin egen stil. Den ble presentert i 1987 på *Tales of No Love*. Her spilte Glenn også gitar.

Like etter utgivelsen ble bandet supplert med Hege Austheim, og tredje juledag i 1988 sto bandet på scenen for aller første gang. I 1991 ga bandet ut to utgivelser. *This is the Way* var en utgivelse der bandet igjen besto av de to faste medlemmene. *The Fatal Message* kom ut som den første instrumentalutgivelsen som ble fulgt opp av *Alteration* i 1993. 

På vinteren 1994 var bandet i en kort fase et band med tradisjonell oppsetning med bass, trommer, gitar, synth og vokal. Dette ble avsluttet og bandet har siden den gangen ikke brukt akustiske trommer og bassgitar.

I 1995 kom de ut på en samle-cd på *P.A.R.* sammen med andre band (blant andre  Folk & Røvere). De ble med på oppfølgeren fra dette plateselskapet i 1997 med låten «Universal Beauty». Denne ble det laget musikkvideo til samme året. På disse to utgivelsene var Hege Austheim vokalisten.

I 1999 kom den foreløpige siste CD-en. Den fikk tittelen *Inside of My Temple*. På denne figurerte gitaristen Andreas Gundersen.

## Diskografi
* *[[Tales of No Love]]*, 1987
* *[[This is the Way]]*, 1991
* *[[The Fatal Message]]*, 1991
* *[[Alteration]]*, 1993
* *[[Above the Sea]]*, 1995
* *[[Universal Beauty]]*, 1996
* *[[Inside of My Temple]]*, 1999

## Inspirasjonskilder
Demanding Treasures musikk var fra første stund preget av Depeche Mode og Kraftwerk. I tillegg til disse to elektroniske bandene, var Demanding også influert av David Sylvian og gruppen Japan. Disse artistene inspirerte bandet og preget lydbildet deres. Demanding Treasure har vært gjennom flere faser rent stilmessig. De startet opp med en ganske rendyrket synth-pop til ambient og til slutt har de havnet i et mer moderne elektronisk landskap. Demandig har allitd vært kjent for sitt analoge synth-lydbilde.

## Eksterne lenker
* Bandets hjemmeside
* Bandets blogg
Jørundur Skógdrívsson

**Jørundur Skógdrívsson** (eller **Jørund Skogdrivsson**), var fra 1479 til 1524 lagmann på Færøyene.

## Litteratur
**Løgtingið 150 – Hátíðarrit*. Tórshavn 2002, Bind 2, S. 366. (Avsnitt *Føroya løgmenn fram til 1816*) (PDF-Download )
Iolanda Balaș

**Iolanda Balaș** (også skrevet **Jolanda Balaș** og **Jolán Balázs**) (1936–2016) var en rumensk friidrettsutøver. Hun konkurrerte i høydehopp, og ble to ganger olympisk mester.

Balaș vant høyde under OL i Roma i 1960 og i Tokyo i 1964. Videre ble hun europamester i Stockholm i 1958 og i Beograd i 1962.

Hun flyttet verdensrekorden i høydehopp 13 ganger, var rekordholder fra 1958 til 1971, med 1,91 meter fra 1961 som beste resultat.

## OL-medaljer
* 1960  Roma  -  **Gull** i friidrett, høydehopp damer  Romania
* 1964  Tokyo  -  **Gull** i friidrett, høydehopp damer  Romania

## Referanser


## Eksterne lenker
* 
* Ungarsk side med bilde av Balaș på vei over 1,85 under OL i Roma
Peter Pavels Aabel

**Peter Pavels Aabel** (født 19. desember 1795 på Jostedal prestegård i Sogn, død 3. juli 1869) var en norsk prest og skolemann. Han opprettet den første høyere almueskolen i Norge, i Land i Innlandet.

## Liv og virke
### Bakgrunn
Peter Pavels Aabel var sønn av sogneprest i Jostedal Ole Aabel (død 1852) og Christine Margarete Pavels. Han gikk på skole i Bergen, ble student i 1816 og  cand. theol. i 1821.

### Prest, ordfører
Han ble i 1822 sogneprest i Jostedalen. Året etter ble han forflyttet til Sogndal, og ble i 1829 også prost i Sogn. I 1833 ble han forflyttet til Land, hvor han opprettet den første høyere almueskolen i Norge. Han var også ordfører i Nordre Land 1837-39. I 1853 ble han prost i Valdres.

Han utga noen skrifter om opplysningssaken, om skolevesenet og om måteholdssaken. Ellers skrev han i *[[Theologisk Tidsskrift]]*, *[[Morgenbladet]]*, *[[Granskeren]]* og *[[Christiania-Posten]]*.

Sommeren 1819 reiste han sammen med Johannes Flintoe og fetteren Gerhard Munthe på deres kjente tur over Hallingdal og Aurlandsdalen til Sogn.

### Familie
I 1822 ble Aabel gift med Margareta Leigh, og var far til legen og dikteren Morten Andreas Leigh Aabel og teologen Oluf Andreas Aabel. Gjennom sin datter, Christine Margrethe Aabel sitt ekteskap med distriktslege i Østerdalen, Christopher Pavels Munthe, var Peter Pavels Aabel morfar til bl.a. maleren Gerhard Munthe, forfatteren og læreren Margrethe Munthe, offiseren og militærhistorikeren Carl Oscar Munthe, samt ingeniøren og slektsforskeren Hartvig Andreas Munthe. Hans oldebarn, Peter Pavels Aabel, bedre kjent som Per Aabel, hadde samme navn som ham.

## Kilder
* Jens E. Kraft: *Norsk Forfatter-Lexicon. 1814&ndash;1856*. 1863. http://books.google.com/books?id=HFcPAAAAIAAJ

## Eksterne lenker
* NRK Sogn og Fjordane &ndash; fylkesleksikon
Force India

**Force India Formula One Team Limited**, kjører under navnet **Sahara Force India Formula One Team**, er et Formel 1-team grunnlagt av  Vijay Mallya, en indisk forretningsmann og eier av flyselskapet Kingfisher Airlines og United Breweries Group som produserer ølet Kingfisher, og nederlandske Michiel Mol. Laget debuterte i 2008, og de kjører under det indiske flagget, men teamet er basert i Storbritannia.

Lagets røtter kan spores helt tilbake til Jordan Grand Prix, som senere ble Midland F1 (-) og Spyker F1 (), før det ble kjøpt opp av Vijay Mallya og Michiel Mol før -sesongen.

27. juli 2018 ble Force India satt under administrasjon på grund av økonomiske problemer. De ble kjøpt ut av en investorgruppe ledet av Lawrence Stroll, far til Williams Racings Lance Stroll, og konstruktøren fikk dermed navnet **"[[Racing Point F1 Team|Racing Point]] Force India"** fra runde 13, Belgias Grand Prix. Force India ble ekskludert fra konstruktørmesterskapet 2018, men lagts førere Sergio Pérez fra Mexico, og Mercedes Junior Esteban Ocon fra Frankrike fikk beholde sine poeng i førermesterskapet

## Historie
### 2008
I oktober 2007 ble Spyker F1 kjøpt opp av indiske Vijay Mallya og nederlandske Michiel Mol for 88 millioner Euro. Laget ble da omdøpt til Force India Formula One Team. Laget ønsket en indisk fører, men valgte til slutt å ansette Adrian Sutil, som tidligere hadde kjørt for laget under Spyker, og Giancarlo Fisichella, som ble hentet fra Renault. Laget endte sesongen på en 10.-plass uten poeng.

### 2009
I  fortsatte teamet med Sutil og Fisichella, og de gikk inn i et samarbeid med Mercedes og McLaren, som respektivt leverer motorer og girkasser for teamet. og Fisichella tok teamets første pole position og poeng under Belgias Grand Prix. Før Italias Grand Prix gikk Fisichella over til Ferrari som erstatter for en skadet Felipe Massa, og teamets daværende testfører Vitantonio Liuzzi ble promotert til et førersete ved siden av Sutil. Under løpet satte Sutil teamets første raskeste runde. Teamet endte sesongen på en 9.-plass med 13 poeng.

### 2010
For -sesongen fortsatte Force India med Sutil og Liuzzi, og de ga den skotske DTM-føreren Paul di Resta en rolle som testfører.

## Fullstendige Formel 1-resultater
(Forklaring) (resultater i fet skrift indikerer **pole position**, resultater i kursiv indikerer *raskeste runde*)

**Noter til tabellen:**
*  - Brøt løpet, men ble klassifisert ettersom han hadde fullført over 90% av løpsdistansen.
*  - Laget ble slått konkurs før Formel 1-sesongen 2018 var over. Konstruktøren ble dermed ekskludert (EX) fra resultatene, mens konstruktørens førere beholdt sine poeng i førermesterskapet

## Referanser


## Eksterne lenker
*
Carl Peter Holböll

**Carl Peter Holböll** (1795&ndash;1856) var en offiser i den danske marinen.

Holböll var inspektør for Nordgrønland 1825&ndash;1828, og senere inspektør for Sydgrønland (1828&ndash;1856). Da han hadde denne stillingen ble han interessert i naturhistorie. Han beskrev polarsisiken (Carduelis hornemanni), som han navnga for den danske botanikeren Jens Wilken Hornemann. En stund bar jaktfalken og gråstrupedykkeren hans navn. Omklassifisering satte nye krav til navngiving, dermed falt navnet hans bort. 

Holböll var også botaniker og entomolog.

## Arbeider
* Ornithologiske Biddrag til den grønlandske Fauna. *Naturhistorisk Tidsskrift* 4: 361-457.(1843)

## Referanser


## Kilder
*Biografisk Appendiks til *The Dictionary of American Bird Names*, Revised Edition, av Ernest A. Choate, The Harvard Common Press, 1985. 
*Henriksen, K. L. 1926: [Holboll, C. P.] *Ent. Meddel*. 15(5) 195, Portr.
Søværnet

**Søværnet** er den marine delen av Danmarks forsvar. Det kalles også **Flåden**, **Marinen** eller **Kongelige danske marine**.

## Ansvarsområder
Søværnet har ansvaret for forsvar av de danske, grønlandske og færøyske områdene, samt for deltagelse med marine enheter i internasjonale oppdrag. Dessuten har Søværnet ansvar for farvannsovervåkning, sjøredning, isbryting, forurensningsbekjempelse på havet m.m.

Ansvaret for de forsvarsmessige opgaver m.m. i Grønland og Færøyene ligger hos Arktisk Kommando, som er direkte underlagt Forsvarskommandoen, og er altså ikke underlagt Søværnet.

## Søværnets oppbygging

Søværnet styres av Marinestaben (MST).

### Marinestaben (MST)s ledere

* 2013–2017: kontreadmiral Frank Trojahn
* 2017–?: Torben Mikkelsen

### Underliggende ledd
En rekke myndigheder og enheder er underlagt MST: 

* Tre eskadrer; 1., 2. og 3. Eskadre
* To orlogsstasjoner; Korsør og Frederikshavn samt et antall marinestasjoner
* Søværnets Frømandskorps
* Søværnets skolestruktur med tre hovedskoler og fem spesialskoler
* Søværnets Taktiske Stab (STS)

## Referanser

## Eksterne lenker
*
Paris–Nice 2008

**Paris–Nice 2008**, den 66. utgaven av Paris–Nice foregikk fra 9. mars til 16. mars 2008.

Det var mye kontroverser knyttet til rittet da arrangøren ASO hadde trukket det ut av protouren og også valgte å kjøre det utenfor UCIs regi. UCI truet ryttere og lag som stilte til start med sanksjoner, men bare noen få ryttere valgte å ikke starte av frykt for å bli utestengt fra OL og VM. 

Astana var det eneste ProTour-laget som ikke ble invitert, og fjorårsvinner Alberto Contador fikk dermed ikke sjansen til å forsvare tittelen.

Davide Rebellin vant sammenlagt, tre sekunder foran Rinaldo Nocentini. Thor Hushovd vant poengtrøya.

## Etapper

### Prolog - 9. mars 2008: [[Amilly, Loiret|Amilly]], 4,6 km (ITT)

### 1. etappe - 10. mars 2008: [[La Chapelotte]] > [[Nevers]], 93.5 km

Etappen skulle opprinnelig starte i Amilly, men på grunn av storm og regn ble løypa kortet inn med 91 km og startet i La Chapelotte i stedet.

### 2. etappe - 11. mars 2008: [[Nevers]] > [[Belleville (Rhône)|Belleville]], 201 km

### 3. etappe - 12. mars 2008: [[Fleurie]] > [[Saint-Étienne]], 165.5 km

### 4. etappe - 13. mars 2008: [[Montélimar]] > [[Mont-Serein]], 176 km

### 5. etappe - 14. mars 2008: [[Althen-des-Paluds]] > [[Sisteron]], 172,5 km

### 6. etappe - 15. mars 2008: [[Sisteron]] > [[Cannes]], 206 km

### 7. etappe - 16. mars 2008: [[Nice]] > [[Nice]], 119 km

## Trøyene

## Eksterne lenker
*
Asker batteri

**Asker batteri** var et batteri i Nikebataljonen.

Batteriet leverte luftvern rundt Oslo med rakettsystemet Nike. Anlegget kalles også Rustan leir og ligger øst for innsjøen Store Sandungen i Vestmarka i Asker.

Området ble disponert av bataljonen fra 1957, byggingen av anlegget startet i 1958 og ble operativt i 1960. Nedleggelsen skjedde i 1990.

Forlegningen (A-området)  var plassert omtrent én kilometer nordvest for utskytningsområdet (B-området) , som lå ved det tidligere gårdsbruket Øvre Rustan. Både våningshuset og låven til gårdsbruket var en del av missilanlegget. De fleste bygningstypene er fortsatt intakte, blant annet de tre utskytningsseksjonene, selv om alt av det tekniske utstyret er fjernet. 

Radarområdet (C-området)  var plassert på Bergsåsen i Asker, omtrent 450 meter over havet. Noen av installasjonene i C-området finnes fortsatt, blant annet en radom fra 1970 og en bunker med ABC-sluse. Senere har Telenor benyttet området til antenner.  

Bygningene i B- og C-området ble fredet ved forskrift 6. mai 2004.  

Det mer enn 100 mål store forlegningsområdet ble etter nedleggelsen og fram til 2004 disponert av Stor-Oslo Heimevernsdistrikt (HV-02). I 2007 ble utskytningsområdet solgt til Løvenskiold Skog. Forlegningsdelen ble solgt allerede i 1998.

## Eksterne lenker
* 
* Asker NIKE-batteri Forsvarsbygg
Natriumhypokloritt

**Natriumhypokloritt** er et natriumsalt med kjemisk formel NaClO. Natriumhypokloritt blir hovedsakelig brukt til bleking og desinfeksjon. Vanlig husholdningsklorin er en vannoppløsning av 3–8&nbsp;% natriumhypokloritt, og markedsføres i Norge blant annet som *klorin* av Orkla. Navnet klorin kommer muligens av at klor er den aktive ingrediensen i natriumhypokloritt.

Natriumhypokloritt blir også brukt til desinfeksjon av svømmebasseng og medisinsk utstyr. Natriumhypokloritt har bakterie- og virusdrepende egenskaper, og er dessuten etsende i konsentrert oppløsning.

Vannoppløsninger med over 40&nbsp;% natriumhypokloritt virker sterkt oksiderende: NaClO → NaCl + [O]

## Bruksområder
Natriumhypokloritt blir blant annet brukt i blekemidler, vaskemidler og til desinfeksjon av overflater. Natriumhypokloritt brukes også i vannklorering til desinfisering av drikkevann.

## Farer
Natriumhypokloritt må aldri blandes med saltsyre eller ammoniakk. I blanding med saltsyre (HCl ) produseres det giftig klorgass (Cl2). I blanding med ammoniakk (vanlig husholdningssalmiakk) produseres det giftig nitrogentriklorid (NCl3) som fører til akutt lungeskade.

I tillegg er natriumhypokloritt i seg selv som nevnt etsende i konsentrert oppløsning.

## Andre reaksjoner
Natriumhypokloritt reagerer med eddiksyre og danner hypoklorsyre: NaClO + CH3COOH → HClO + CH3COONa

Natriumhypokloritt reagerer voldsomt med hydrogenperoksid (H2O2) og danner oksygengass (O2).

## Fremstilling
Natriumhypokloritt kan fremstilles ved å absorbere klorgass (Cl2) i en kald og fortynnet natriumhydroksidløsning (NaOH): 2NaOH + Cl2 → NaCl + NaOCl + H2O

Natriumhydroksid og klor fremstilles kommersielt ved hjelp av kloralkaliprosessen. NaClO fremstilles industrielt ved elektrolyse av en fortynnet og avkjølt natriumkloridløsning med minimal avstand mellom anode og katode. Elektrolytten må holdes under 40&nbsp;°C ved hjelp av kjøling for å hindre dannelse av natriumklorat (NaClO3). Det dannes både natriumhypokloritt og natriumklorid i denne prosessen: Cl2 + 2 NaOH → NaCl + NaClO + H2O

## Se også
* Salmiakk

## Referanser


## Eksterne lenker
*
Liste over vinnere av Førermesterskapet i Formel 1

**[[Formel 1#Formula One World Drivers Champion|Førermesterskapet]] i [[Formel 1]]** *(Formula One World Drivers' Championship (WDC))* blir utdelt av Det internasjonale bilsportforbundet (FIA) til den føreren som scorer flest poeng i løpet av en sesong. Førermesterskapet ble første gang utdelt i  da den første Formel 1-sesongen ble kjørt. Nino Farina ble den første som vant det.

FIA erklærer ikke offisielt en verdensmester før det siste løpet i sesongen er kjørt, men en fører kan avgjøre det før sesongslutt ved å ha en så stor poengledelse at det ikke mulig for noen andre å vinne det. Førermesterskapet har blitt avgjort før sesongslutt hele 28 av de 67 Formel-1 sesongene som er blitt kjørt (til 2016). Den tidligste *avgjørelsen* var i 2002, da Michael Schumacher sikret seg mesterskaptittelen da det gjenstod seks løp av sesongen.

Til sammen har 34 forskjellige førere vunnet førermesterskapet i Formel 1, med tyske Michael Schumacher og britiske Lewis Hamilton som de mestvinnende med 7 titler hver. Schumacher innehar også rekorden for flest mesterskapstitler på rad, da han vant alle 5 i perioden  til . Regjerende tittelholder er Max Verstappen.

## Sortert etter sesong

### Noter til tabellen
:* Indikerer at konstruktøren også vant konstruktørmesterskapet (avholdt siden 1958).


## Sortert etter fører

## Sortert etter nasjonalitet

## Sortert etter konstruktør
(Konstruktører i **uthevet** skrift kjører fortsatt aktivt idag)

## Sortert etter dekkprodusent

## Se også
* Liste over vinnere av Konstruktørmesterskapet i Formel 1
Einar Joys

**Einar James Joys** (født 15. desember 1933, død 11. mars 2022) var en norsk advokat og forretningsmann.

Han var administrerende direktør for Vinmonopolet fra 1987, administrerende direktør for Den Norske Amerikalinje (NAL), administrerende direktør i Det Norske Oljeselskap og administrerende direktør i handelsfirmaet Anthon B Nilsen (1994–2000). Han var styremedlem i Anthon B Nilsen fra 1990 og styreleder 2000–2004. Han var styreformann i Administrativt forskningsfond (AFF) 1992–1993 og var styreformann i importfirmaet Scandinavian Beverage Group.

Joys satte i gang omstilling av Vinmonopolets detaljistledd blant annet med såkalte spesialbutikker og tok også initiativet til såkalt kunstnervin.

## Referanser
Jiři Mazoch

**Jiří Mazoch** (født 1990) er en tsjekkisk tidligere skihopper. Han debuterte i verdenscupen i Harrachov. Han var blant de beste under trening og i kvalifiseringen, men endte på en 29.-plass, etter å ha hoppet dårlig i andre omgang. Dette var eneste gang han klarte å kvalifisere seg til finaleomgangen.

Han er bror til Jan Mazoch og barnebarn til Jiří Raška, begge skihoppere.

## Referanser


## Eksterne lenker
*
Scary Monsters (and Super Creeps)

***Scary Monsters (and Super Creeps)*** er et David Bowie-album fra 1980.  Dette var Bowies siste studioalbum på RCA Records.  Det var også det første siden Berlin-trilogien *[[Low]]*, *[["Heroes"]]* og *[[Lodger]]*.

## Sporliste
Alle sangene er skrevet av David Bowie unntatt der annet er angitt.

# «It's No Game (No. 1)» – 4:15
# «Up the Hill Backwards» – 3:13
# «Scary Monsters (and Super Creeps)»   – 5:10
# «Ashes to Ashes»  – 4:23
# «Fashion» – 4:46 
# «Teenage Wildlife» – 6:51
# «Scream Like a Baby» – 3:35
# «Kingdom Come» (Tom Verlaine)– 3:42 
# «Because You're Young»  – 4:51 
# «It's No Game (No. 2)» – 4:22

## Singler
I forkant av albumet ble «Ashes to Ashes» gitt ut som singel i august sammen med en ny versjon av «Space Oddity» (1969) i USA. «Ashes to Ashes» var fortsettelsen på historien om Major Tom som Bowie fikk sitt gjennombrudd med i 1969. I Storbritannia ble den gitt ut med «Move On» fra Lodger som B-side, mens den i Tyskland hadde «Alabama Song» av Bertolt Brecht som B-side. I oktober ble singelen «Fashion» gitt ut med «Scream Like A Baby» som B-side på US/UK utgaven. I Japan ble den gitt ut med «It’s No Game (Part 1)» som B-side. Etter albumutgivelsen ble «Scary Monsters (And Super Creeps)»/«Because You're Young» utgitt som singel i januar 1981, og i mars samme år kom også «Up The Hill Backwards»/«Crystal Japan» på singel.

## Andre utgivelser
Albumet har blitt gitt ut på CD fire ganger. Den første ble utgitt av RCA i 1984. I 1992 ble det utgitt på Rycodisc, med disse fire bonussporene:

# «Space Oddity» (gjeninnspilt singel B-side fra 1979) – 4:47
# «Panic in Detroit» (gjeninnspilt versjon 1979, tidligere ikke utgitt) – 3:00
# «Crystal Japan» (japansk singel A-side 1979) – 3:08
# «Alabama Song» (Bertolt Brecht, Kurt Weill) (britisk singel A-side 1979) – 3:51

I 1999 kom EMI med en digitalt remastret utgave, og Emi utga i 2003 også en Super Audio CD-utgave.

## Musikere
*David Bowie – vokalist, keyboard
*Dennis Davis – trommer, perkusjon 
*George Murray – bassgitar
*Carlos Alomar – gitarer

;Andre medvirkende:
*Chuck Hammer – gitar/synthesizer på «Ashes to Ashes» og «Teenage Wildlife»
*Robert Fripp – gitar på «Fashion», «It's No Game», «Scary Monsters (and Super Creeps)», «Kingdom Come», «Up the Hill Backwards» og «Teenage Wildlife»
*Roy Bittan – piano på «Teenage Wildlife», «Ashes to Ashes» og «Up the Hill Backwards»
*Andy Clark  – synthesizer på «Fashion», «Scream Like a Baby», «Ashes to Ashes» og «Because You're Young»
*Pete Townshend – gitar på «Because You're Young»
*Tony Visconti – akustisk gitar på «Scary Monsters (and Super Creeps)» og «Up the Hill Backwards», bakgrunnsvokal
*Lynn Maitland – bakgrunnsvokal
*Chris Porter – bakgrunnsvokal
*Michi Hirota – stemme på «It's No Game (No. 1)»

## Listeplasseringer
**Album**

**Single**

## Eksterne lenker
*
Dag Bjerke

**Dag Bjerke** (født 15. oktober 1966) er en norsk lokalpolitiker fra Fremskrittspartiet. Han var ordfører i Enebakk kommune i Akershus fra 31. mars 2008 til 2011. Bjerke var varaordfører og overtok ordførervervet da hans forgjenger døde bare noen måneder inn i valgperioden. Etter å ha vært midlertidig ordfører ble partiene Høyre, Kristelig Folkeparti og Fremskrittspartiet som sammen har flertall i Enebakk enige om at han skulle fortsette ut perioden. Etter kommunevalget 2011 ble han igjen varaordfører i kommunen.

## Referanser


## Eksterne lenker
* ''Dag Bjerke ny ordfører i Enebakk'' – NRK Østlandssendingen, mars 2008.
* ''Dag Bjerke blir ordfører i Enebakk'' – Østlandets Blad, mars 2008.
* ''Enebakk får FRP-ordfører'' – Romerikes Blad, mars 2008.
Candijay

**Candijay** er en kommune i provinsen Bohol på Filippinene. Ved folketellingen i 2015 hadde kommunen  innbyggere.

## Barangayer
Candijay er inndelt i 21 barangayer.

## Referanser




## Eksterne lenker
* 
* 2000 Philippine Census Information
Hans Peter Christian Møller

**Hans Peter Christian Møller** (født 2. november 1810 i Helsingør, død 18. oktober 1845 i Roma) var en dansk malakolog og inspektør for Nordgrønland. 

## Referanser
Kathrin Lang

**Kathrin Cornelia Lang** (tidligere **Hitzer**, født 3. september 1986 i Balingen) er en tysk tidligere skiskytter.

Hun vant to individuelle renn i verdenscupen, 8. mars 2008 vant hun sitt første renn, jaktstarten i Khanty-Mansijsk i Russland. Dagen etter gikk hun også til topps i fellesstartrennet. Hun la opp etter 2013/14-sesongen etter at hun ikke ble tatt ut til det tyske landslaget.

## Referanser


## Eksterne lenker
*
Geir Hamnes

**Geir Hamnes** (født 1954) var ansvarlig arrangør av «Frøken Norge»-konkurransen fra 1986. Her ble Norges kandidater til Miss World- og Miss Universekonkurransene kåret, de to ledende i denne genren. I løpet av karrieren som «Frøken Norge»-arrangør fikk han tilnavnet Missegeneral. Etter 25 år som arrangør av «Frøken Norge» la Hamnes i 2011 ned konkurransen som blant annet gjorde Mona Grudt, som i 1990 ble kåret til vinner av Miss Universe og Kathrine Sørland, som i 2002 ble nummer 4 i Miss World, kjent.

Han startet sin yrkeskarriere i musikkbransjen. 25 år gammel ble han ansatt som norsk sjef for Bert Karlssons selskap Mariann Grammofon.  Knapt tre år senere gikk han til samme stilling i Grammofon Elektra, forløperen til det som i dag er den norske avdelingen av Sony Music.

I 1983 begynte Geir Hamnes som freelancer i NRK P1.  Her var han aktiv frem til 1989 med flere hundre radioprogrammer. Etter tiden i NRK begynte han i TVNorge, før han i 1990 var freelancer for svenske TV4 i de to årene kanalen hadde en svensk/norsk profil. På tidlig 1990-tallet ledet han også programmer for TV3 og TV 2.

I 1984 startet Geir Hamnes sin egen virksomhet i underholdningsbransjen med formidling av show og artister .  Fra 1997, da han etablerte selskapet Best Company, jobbet han med Frøken Norge parallelt med produksjoner til eventmarkedet og management og booking av artister og foredragsholdere. I tillegg hadde Best Company et samarbeid med Warner Bros Home Video med promotering og aktiviteter for selskapets utgivelser. Dette samarbeidet varte i 17 år frem til Warner Bros Home Video avviklet sin virksomhet i Norge.

Senere er hans aktiviteter lagt til selskapet Artist & Event, som ble etablert i 2015.  Gjennom 2000-tallet har Geir Hamnes representert blant annet Halvor Bakke, Kathrine Sørland, Jannecke Weeden, Aina Sollie Steen, Kristian Valen og Geir Schau.

I perioder har Geir Hamnes hatt tillitsverv i Høyre.
Rakettangrepet i Wana 16. mars 2008

**Rakettangrepet i Wana 16. mars 2008** skjedde om natten da flere raketter rammet en bygning i Wana-området i provinsen Sør-Waziristan i Pakistan.

## Bakgrunn
Stammeområdene på grensen mot Afghanistan, spesielt Nord- og Sør-Waziristan, har lenge vært en operasjonsbase for en rekke gruppe tilknyttet Taliban og al-Qaida.

## Angrepet
En salve på syv raketter skal ha blitt avfyrt og truffet et hus i landsbyen Shahnawaz Kot nær Wana som tilhører en mann ved navn Noorullah Wazir samt det omliggende området. Wazir skal ha vært en Taliban-sympatisør. Bygningen skal ha tilhørt en mistenkt islamsk militant leder, og skal, ifølge pakistanske sikkerhetskilder ha blitt brukt som en treningsleir.

### Skader
Angrepet skal ifølge enkelt øyenvitner ha drept 16 mennesker og såret flere. Andre kilder oppga at 18 personer ble drept av rakettene. Lokale myndigheter sa at ingen kvinner eller barn ble drept i angrepet.

## Ansvar
Det pakistanske militæret avviste at de stod bak angrepet i stammeområdet i Sør-Waziristan. Pakistans militære talsmann, generalmajor Athar Abbas, sa at pakistanske styrker ikke hadde utført noen operasjoner i området. Andre tidligere angrep i området har også blitt koblet til amerikanske styrker. Amerikanske styrker tok på seg ansvaret for et rakettangrep 13. mars som drepte 4 pakistanske sivile, som de sa var rettet mot militante ledere.

Amerikanske angrep mot mistenkte militante ledere, slik som angrepet som drepte Al Qaida-lederen  Abu Laith al Libi sent i januar, er ofte utført med ubemannede flygende droner. Beboere i området fortalte at de hørte et fly, like før rakettene rammet.

## Se også
* Abu Laith al Libi

## Referanser


## Eksterne lenker
*  BBC News; Pakistan border strike 'kills 16', 16. mars 2008
Stora Sjöfallets nasjonalpark

**Stora Sjöfallet** (lulesamisk: *Stuor Muorkke*) er en nasjonalpark i Gällivare kommune i Lappland i Sverige. Den ble opprettet i 1909. Den grenser mot Sarek nasjonalpark i vest og i øst mot naturreservatet Sjaunja. Den regulerte sjøen Akkajaure strekker seg gjennom det meste av området. Parken er oppkalt etter Stora Sjöfallet, som en gang ble ansett som et av de flotteste fossefall i Europa, men som i dag bare unntaksvis har stor vannføring, ligger i nærheten av Vietas nedenfor Akkajaures utløp i sør. Fossen var hovedgrunnen til at området ble avsatt som nasjonalpark i 1909.

I sammenheng med byggingen av Suorvadammen ble det anlagt en vei som strekker seg gjennom store deler av nasjonalparken. Det er også inngrep som grusbanker, kraftledninger og et vindkraftverk ved Suorvadammen. På grunn av disse og andre inngrep har det blitt stilt spørsmål ved statusen som nasjonalpark, selv om de mest berørte områdene i parkens sentrale del ikke lenger inngår i nasjonalparken. I vest ligger det store Áhkkámassivet og i nord den lange fjellkjeden Kallaktjåkkå som grenser mot Teusadalen.

## Referanser




## Eksterne lenker
* 
* Naturvårdsverket – Stora Sjöfallet nasjonalpark
Bøkesigdvinge

**Bøkesigdvinge** (*Watsonalla cultraria*) er en sommerfugl som tilhører familien halvspinnere (Drepanidae). Den er funnet noen få ganger i Norge de siste årene.

## Utseende
En temmelig liten (vingespenn 21 – 33 mm), spinkel, brungul sommerfugl. Forvingen er svakt sigdformet- Kroppen er ganske slank, antennene er fjærformede hos hannen og trådformede hos hunnen, rundt halvparten så lange som forvingen. Denne er brungul, med et bredt, mørkere tverrbånd rundt midten, dette er bredest ved fremkanten og har gjerne en liten, mørk flekk. Bakvingen er lyst brungul med et, ofte ufullstendig, mørkere tverrbånd.

## Levevis
Denne arten er knyttet til bøk (*Fagus sylvatica*) og finnes i bøkeskoger og edelløvskoger med innslag av bøk. Den har to generasjoner hver sommer, i mai – juni og i juli – august. De voksne sommerfuglene flyr om natten.
## Utbredelse
Bøkesigdvingen forekommer bare i Europa. I Norge ble den første gang registrert i 1989, den er senere funnet noen få steder fra Rygge og Moss vestover til Grimstad. Videre spredning av denne arten i Norge kan bli begrenset av forekomsten av bøkeskog.
## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3

* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/w/watsonalla_cultraria.html

* Nettsiden *Norges sommerfugler*: http://www.nhm.uio.no/fagene/zoologi/insekter/norlep/drepanidae/cultraria.html
## Eksterne lenker
*
Duero (Bohol)

**Duero** er en kommune i provinsen Bohol på Filippinene. Under folketellingen i 2000 kom man til et befolkningstall på 16&nbsp;485 i 3&nbsp;245 husstander.

## Barangayer
Duero er inndelt i 21 barangayer per 30. september 2019.

## Referanser




## Eksterne lenker
* 2000 Philippine Census Information
Latifa Essarokh

**Latifa Essarokh** (født 11. desember 1973) er en fransk mellomdistanseløper. Frem til 1996 representerte hun fødelandet sitt Marokko. I 2003 ble hun fransk mester på 1500 meter. Dette er også den distansen hun har gjort det best på, med en personlig rekord på 4.00,50. Essarokh ble i  2006 utestengt i to år for bruk av stanozolol.

## Referanser

## Eksterne lenker
*
Bjørkehalvspinner

**Bjørkehalvspinner** (*Tetheella fluctuosa*) er en sommerfugl som tilhører familien halvspinnere (Drepanidae). Denne grå arten er forholdsvis vanlig i det sørligste Norge.

## Utseende
En middelsstor (vingespenn 34 – 40 mm), ganske spinkelt bygd, grå spinner med sterkt varierende vingemønster. Antennene er trådformede. Forvingen er nokså smal, avrundet trekantet, lys grå med varierende, lyse og mørke, siksak-tverrbånd, noen ganger nesten ensfarget grå. Den ligner ospehalvspinner (*Tethea or*), men kroppen er betydelig spinklere enn hos denne. Bakvingen er hvit med grå ytterkant.

## Levevis
Bjørkehalvspinneren lever i løv- og blandingsskog med bjørk (*Betula* spp.), som er larvenes næringsplante. De voksne spinnerne flyr om natten i juni – juli.

## Utbredelse
Bjørkehalvspinneren finnes bare i Mellom- og Nord-Europa. I Norge er den forholdsvis vanlig på Øst- og Sørlandet, og forekommer også i Hardanger.
## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3

* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/tetheella_fluctuosa.html

* Nettsiden *Norges sommerfugler*: http://www.nhm.uio.no/fagene/zoologi/insekter/norlep/drepanidae/fluctuosa.html
## Eksterne lenker
*
Liste over nasjonalparker i Sverige

Det finnes idag 29 **nasjonalparker i Sverige**. Sverige var det første landet i Europa som innførte nasjonalparker.

Svært spesiell natur kan vernes som nasjonalpark av myndighetene i et land, noe som representerer den sterkeste beskyttelsen for naturen. Hensikten er å bevare naturen i en så opprinnelig tilstand som mulig. Nå for tiden opprettes det i Sverige bare store nasjonalparker i form av hele landskapsavsnitt, og staten må kjøpe grunnen via vedtak i Riksdagen. Forvaltningen av Sveriges nasjonalparker foretas av Naturvårdsverket, og det er også de som foreslår nye parker.

Kosterhavets nasjonalpark er innviet 10. september 2009 og ble den 29. parken i Sverige. Den er Sveriges første marine nasjonalpark og grenser opp til Ytre Hvaler nasjonalpark.

## Sveriges nasjonalparker 2021

* 1 Vadvetjåkka (1920)
* 2 Abisko (1909)
* 3 Stora Sjöfallet (1909)
* 4 Padjelanta (1962)
* 5 Sarek (1909)
* 6 Muddus (1942, utvidet 1984)
* 7 Pieljekaise (1909)
* 8 Haparanda Skärgård (1995)
* 9 Björnlandet (1991)
* 10 Skuleskogen (1984, utdvidet 2009)
* 11 Sonfjället (1909, utvidet 1989)
* 12 Töfsingdalen (1930)
* 13 Fulufjället (2002)
* 14 Hamra (1909)
* 15 Färnebofjärden (1998)
* 16 Ängsö (1909, utvidet 1988)
* 17 Garphyttan (1909)
* 18 Tyresta (1993)
* 19 Tresticklan (1996)
* 20 Djurö (1991)
* 21 Tiveden (1983)
* 22 Norra Kvill (1927, utvidet 1989)
* 23 Store Mosse (1982)
* 24 Blå Jungfrun (1926, utvidet 1988)
* 25 Söderåsen (2001)
* 26 Dalby Söderskog (1918)
* 27 Stenshuvud (1986)
* 28 Gotska Sandön (1909, utvidet 1963 og 1988)
* 29 Kosterhavet (2009)
* 30 Åsnen (2018)

## Naturvårdverkets nasjonalparkplan 2007
Naturvårdsverket foreslår at tretten nye nasjonalparker opprettes og at sju allerede eksisterende parker utvides.
* Tavvavuoma
* Kebnekaise
* Reivo
* Vindelfjällen
* Blaikfjället
* Vålådalen-Sylarna
* Rogen-Juttulslätten
* Koppången
* Nämdöskärgården
* Sankt Anna
* Bäste träsk
* Västra Åsnen

## Referanser


## Eksterne lenker
* 
* Naturvårdsverket – Nasjonalparker
Ospehalvspinner

**Ospehalvspinner** (*Tethea or*) er en sommerfugl som tilhører familien halvspinnere (Drepanidae). Denne arten, som virker kjedelig grå men likevel kan oppvise stor variasjon i fargen, er nokså vanlig nord til Nordland.

## Utseende
En middels stor (vingespenn 35 – 40 mm), grå spinner, av kroppsbygning litt spinklere enn slektningen øyehalvspinner (*Tethea ocularis*), som den eller ligner. Antennene er trådformede. Kroppen er middels kraftig, kledt med grå hår. Forvingen er avlang, grålig på farge med flere mer eller mindre tydelige tverrbånd. Den varierer mye i mønsteret, noen ganger kan den være nesten ensfarget grå, andre ganger er vingens midtparti markert mørkere enn resten. Den kan også ha en to-delt, hvit flekk i midten av vinge, men denne danner ikke noe tydelig "XO" eller "80", som hos øyehalvspinneren. 
Bakvingen er brunlig hvit.

(MHNT) Tethea or - Boskovice Czech Republic- Male dorsal.jpg|♂  
(MHNT) Tethea or - Boskovice Czech Republic- Male ventral.jpg|♂   △ 	
 
## Levevis
Ospehalvspinneren lever i løvskog, skogkanter og andre steder der det vokser osp (*Populus tremula*), som er larvenes næringsplante. De voksne spinnerne flyr om natten i mai – juli. 
## Utbredelse
Ospehalvspinneren finnes i Europa og videre østover til Øst-Sibir. I Norge er den relativt vanlig nord til den sørlige delen av Nordland.
## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3

* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/tethea_or.html

* Nettsiden *Norges sommerfugler*: http://www.nhm.uio.no/fagene/zoologi/insekter/norlep/drepanidae/or.html
## Eksterne lenker
*
Punkthalvspinner

**Punkthalvspinner** (*Ochropacha duplaris*) er en sommerfugl som tilhører familien halvspinnere (Drepanidae). Denne grå arten forekommer over det meste av Norge. Den kan skilles fra de andre grå halvspinnerne på at den har to små, svarte flekker i forvingen som ligner et :-tegn.

## Utseende
En middelsstor (vingespenn 30 – 35 mm), slank, grå spinner. Antennene er trådformede. Forvingen er avrundet trekantet, forholdsvis smal, grå, med diffuse, lyse tverrstriper som noen ganger er nesten usynlige, litt utenfor midten med to små, runde, svarte flekker. Bakvingen er silkeaktig hvit, litt mørkere langs ytterkanten. Larven er lang og tynn, blek og litt gjennomsiktig.
## Levevis
Punkthalvspinneren lever i løvskog og på steder med buskvegetasjon. Larvene lever på or (*Alnus* spp.) og bjørk (*Betula* spp.). De voksne sommerfuglene flyr om natten i juni – august og kommer gjerne til lys.
## Utbredelse
Punkthalvspinneren finnes i Mellom- og Nord-Europa og videre østover til Japan. I Norge er den vanlig nord til Troms.
## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3

* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/ochropacha_duplaris.html

* Nettsiden *Norges sommerfugler*: http://www.nhm.uio.no/fagene/zoologi/insekter/norlep/drepanidae/duplaris.html
## Eksterne lenker
*
Let’s Dance (David Bowie-album)

***Let’s Dance*** er et David Bowie-album fra 1983. Albumet er Bowies største kommersielle suksess, men var svært omstridt blant den «troende» Bowie-fansen. Medprodusent er Nile Rodgers.

## Sporliste
Alle sangene er skrevet av David Bowie bortsett fra der annet er angitt.

#«Modern Love» – 4:46
#«China Girl» – 5:32 (Bowie/Iggy Pop)
#«Let's Dance»   – 7:38
#«Without You»  – 3:08
#«Ricochet» – 5:14
#«Criminal World» (Peter Godwin, Duncan Browne, Sean Lyons) – 4:25 
#«Cat People (Putting Out Fire)» (tekst: Bowie, melodi: Giorgio Moroder)  – 5:09
#«Shake It» – 3:49

## Singler
Singelen og tittelsporet «Let’s Dance» ble gitt ut i forkant av albumutgivelsen med en ny versjon av sommer-hiten fra 1982 «Cat People (Putting Out Fire)», opprinnelig fra filmen Cat People, som B-side. Singelen gikk rett til topps på de store utenlandske hitlistene og toppet også den hjemlige VG-lista i fem uker. «China Girl» og «Shake It» kom ut en måned etter albumet og fikk også en god mottakelse på listene. I tillegg kom «Modern Love» ut med en konsert-versjon av sangen på B-siden om høsten og «Without You» ble gitt ut med en begrenset geografisk spredning.

## Andre utgivelser
Albumet ble første gang reutgitt i 1995 på Virgin Records med Bowie/Queen sangen «Under Pressure» som ekstraspor. Siden ble den gitt ut i 1999 på EMI uten ekstraspor.
 
## Musikere
* Carmine Rojas,  bassgitar 
* Omar Hakim, trommer
* Tony Thompson, trommer
* Nile Rodgers: gitar 
* Stevie Ray Vaughan: sologitar 
* Rob Sabino: keyboard 
* Mac Gollehon: trompet
* Robert Arron: tenorsaksofon, fløyte
* Stan Harrison: tenorsaksofon, fløyte 
* Steve Elson: barytonsaksofon, fløyte 
* Sammy Figueroa: perkusjon 
* Frank Simms, Geoge Simms, David Spinner: bakgrunnsvokal 
* David Bowie, Nile Rodgers: horn-arrangementer 
* Bernard Edwards: bass på «Without You» 

## Plasseringer
**Album**

**Single**

## Eksterne lenker
*
Rayners Lane undergrunnsstasjon

**Rayners Lane undergrunnsstasjon** er en stasjon i Londons undergrunnsbane. Den betjenes av Metropolitan- og Piccadilly-linjene, og ligger i et boligområde fra 1930-tallet kjent som *Harrow Garden Village*. Vestover mot Uxbridge deler de to undergrunnslinjene spor, mens traseen splittes rett øst for stasjonen. Piccadilly-tog fra det sentrale London snur som regel ved Rayners Lane utenom rushtiden.

|}
## Eksterne lenker
* Rayners Lane Underground Station Transport for London (Engelsk)
Winglet

**Winglets** er navnet på de oppovergående, aerodynamiske finnene, som sitter på enden av hovedvingen på enkelte moderne passasjerfly og seilfly. Man designer vingene med winglets for å få en bedre ytelse (for eksempel drivstofføkonomi), da de gir mere aerodynamisk løft til den ytterste delen av vingen, i tillegg til at de hjelper til å redusere luftmotstanden ved å redusere virvelstrømmer av luft bak den ytterste delen av vingen. Fabrikantene hevder at winglets reduserer drivstofforbruket med inntil 4% for lengre flyvninger. På korte flyvninger vil vingenes økte vekt medføre en lavere gevinst.

## Typer

Man deler normalt winglets inn i tre hovedtyper: 
**Blended winglets* som er en forlengelse av vingens form. 
**Raked wingtips* som er en winglet som horisontalt gir vingetippen større areal og mindre «drag».
**Wingtip fences* som er en vertikal winglettype som rekker like mye opp på både over og undersiden av vingen. Brukes hos blant annet Airbus.

## Utbredte flytyper med markante winglets
*Boeing 737-700/800/900/900ER
*Boeing 747-400
*Boeing 757 (ettermontert)
*Airbus A320
*Airbus A330/340
*McDonnell Douglas MD-11
*Embraer EMB 170/190
*Tupolev Tu-204
*Iljusjin Il-96

## Blended winglets i praksis
Reduksjonen i drivstofforbruk og CO2-utslipp er beregnet til mellom 2,5 % for Boeing 737-800 og 4,4 % for 767-300ER. Virkningen skal være størst når flyene holder marsjfart.  Winglets hevdes å gi mindre støy, og at støysonene ved flyplassene kan redusere med opptil 6,5 % ved avgang. Støymålinger viser at resultatet på ingen måte er entydig, og at 737-800 både med og uten winglets støyer mer enn den jevnstore Airbus A320. Både gamle og nye fly kan utstyres med winglets.

## Referanser
Preken

**Preken** (fra latin *praedicare*, «å utrope») eller forkynnelse, betegner de taler som prester og religiøse lærere holder for en menighet eller gruppe mennesker, hvor de legger ut om sin tro og forsøker å vinne tilslutning for denne, samt oppmuntre til et liv i overensstemmelse med denne. Prekener er et forsøk på overtalelse, på å få dem som stiller seg tvilende eller uenige, til å akseptere predikantens syn og selv tro på det samme.

Preken er en del av den kristne gudstjenesten, og kan i prinsippet skje hvor som helst, også utendørs.

I middelalderen var prekenen av størst betydning på misjonsmarken, der hedninger skulle omvendes til kristendommen. I 1907 stod det fremdeles i den autoriserte danske utgaven av den katolske messeboken: «*Hvis* det skal være preken, holdes den som regel *etter* evangeliet.»

I kristen språkbruk er homiletikk læren om prekekunsten.

## Se også
* Gudstjeneste
* Liturgi
* Homiletikk
* Retorikk

## Referanser
Milenko Ačimovič

**Milenko «Milo» Ačimovič** (født 15. februar 1977 i Ljubljana av serbiske foreldre) er en slovensk tidligere fotballspiller.
Han regnes som en av de beste spillerne fra Slovenia gjennom tidene. Han og Zlatko Zahovic omtales som «de to slovenske ballkunstnere». «Milo» spilte frem til 15. september 2010 i den østerrikske storklubben FK Austria Wien. Han kom fra Al-Ittihad (Saudi-Arabia) foran 2007-sesongen. Ačimovič har tidligere spilt for klubber som Lille OSC, Tottenham Hotspur og Røde Stjerne.

Ačimovič spilte hele kampen da  tapte 3 – 0 borte mot  i oktober 2004.

Han klarte aldri å spille seg til fast plass på Lille OSC, men han scoret bl.a. mot Manchester United i en Champions League-kamp i 2004. Lille vant kampen 1 – 0.

## Referanser


## Eksterne lenker
*